CELEX: 32006R1231
Language: lt
Date: 2006-08-16 00:00:00
Title: 2006 m. rugpjūčio 16 d. Komisijos reglamentas (EB) Nr. 1231/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl ceftiofuro ir polioksietileno sorbitano monooleato bei trioleto   (Tekstas svarbus EEE)

17.8.2006   
            
            
               LT
            
            
               Europos Sąjungos oficialusis leidinys
            
            
               L 225/3
            
         
      KOMISIJOS REGLAMENTAS (EB) Nr. 1231/2006
   2006 m. rugpjūčio 16 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl ceftiofuro ir polioksietileno sorbitano monooleato bei trioleto
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius,
   atsižvelgdama į Veterinarinių vaistų komiteto suformuluotą Europos vaistų vertinimo agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Ceftiofuras yra įtrauktas į Reglamento (EEB) Nr. 2377/90 I priedą galvijų ir kiaulių raumenims, riebalams, kepenims ir inkstams bei galvijų pienui. Į to priedo ceftiofuro įrašą reikėtų įtraukti avių ir visų maistui skirtų žinduolių rūšių raumenis, riebalus, kepenis, inkstus ir pieną.
            
         
               (3)
            
            
               Polioksietileno sorbitano monooleatas įrašytas į Reglamento (EEB) Nr. 2377/90 II priedą ir apima visas maistui skirtų gyvūnų rūšis. Polioksietileno sorbitano monooleato įrašą tame priede reikia pakeisti polioksietileno sorbitano monooleatu bei trioleatu, kad jie apimtų polioksietileno sorbitano trioleatą visiems maistui skirtiems gyvūnams.
            
         
               (4)
            
            
               Todėl Reglamentas (EEB) Nr. 2377/90 turėtų būti atitinkamai pakeistas.
            
         
               (5)
            
            
               Iki šio reglamento taikymo turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti dėl leidimų pateikti į rinką atitinkamus veterinarinius vaistus, išduotų pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame sprendime numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir II priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. spalio 16 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 16 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1055/2006 (OL L 192, 2006 7 13, p. 3).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama ši medžiaga (farmakologiškai aktyvių medžiagų, kurioms nustatytas didžiausias likučių kiekis, sąrašas)
      1.   Antiinfekcinės medžiagos
      1.2.   Antibiotikai
      1.2.2.   Cefalosporinai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Ceftiofuras
                     
                  
                  
                     Visų beta-laktamo sandarą išsaugojusių likučių, išreikštų kaip desfuroilceftiofuras, suminis kiekis
                  
                  
                     Visos maistui skirtos žinduolių rūšys
                  
                  
                     1 000 μg/kg
                  
                  
                     Raumenys
                  
               
                     2 000 μg/kg
                  
                  
                     Riebalai (1)
                     
                  
               
                     2 000 μg/kg
                  
                  
                     Kepenys
                  
               
                     6 000 μg/kg
                  
                  
                     Inkstai
                  
               
                     100 μg/kg
                  
                  
                     Pienas
                  
               
      B.   Į Reglamento (EEB) Nr. 2377/90 II priedą įtraukiama ši medžiaga (medžiagų, kurioms nenustatytas didžiausias likučių kiekis, sąrašas)
      3.   Paprastai saugiomis pripažįstamos medžiagos
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Polioksietileno sorbitano monooleatas bei trioleatas
                     
                  
                  
                     Visos maistui skirtos rūšys“
                  
               
      
         (1)  Kiaulių atveju ši DLK vertė susijusi su „oda ir riebalais natūraliomis proporcijomis“.“